Jeg viser til debatten i Odelstinget, og fremmer på vegne av Høyre og Fremskrittspartiet følgende forslag: «Odelstingets vedtak bifalles ikke.Lagtingets anmerkning: 1. II, § 16 første ledd ny nr. 14 antas å burde lyde:«Tjenester som gjelder personbefordring med luftfartøy.»2. II, § 16 første ledd ny nr. 15 antas å burde lyde:«Kjøretøyer som bare bruker elektrisitet til framdrift.»3. II, § 63 første ledd første punktum antas å burde lyde:«Det skal ikke betales avgift ved innførsel av varer som nevnt i § 5 første ledd nr. 6 a og b, § 16 første ledd nr. 7, 8 og 15 og § 17 første ledd nr. 1.»4. V, § 2-30 første ledd bokstav e nr. 8 antas å burde utgå.5. VI, § 10-32 annet ledd annet punktum antas å burde utgå.6. VI, § 19-2 annet ledd bokstav a nr. 1 antas å burde utgå.7. VII, Lov 21. desember 2000 nr. 113 om endringer i lov 19. juni 1969 nr. 66 om merverdiavgift antas å burde oppheves.»
Siri Frost Sterri har på vegne av Høyre og Fremskrittspartiet fremsatt det forslag hun refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Jeg henviser igjen til debatten i Odelstinget og fremmer på vegne av Høyre og Fremskrittspartiet følgende forslag: «Odelstingets vedtak bifalles ikke.Lagtingets anmerkning:§ 2-2 annet ledd nr. 9 nytt tredje punktum antas å burde lyde: «Staten kan uten hinder av første ledd eie mer enn 10 pst. av aksjekapitalen i Eksportfinans ASA.»»
Siri Frost Sterri har på vegne av Høyre og Fremskrittspartiet fremsatt det forslag hun refererte. Flere har ikke bedt om ordet.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen. Presidenten vil benytte anledningen til å takke for disse fire år som vi nå har vært sammen i Lagtinget. Det er langt på natt, og presidenten skal derfor ikke holde noen lang takketale. Hjertelig takk! En god sommer til alle og et godt valg for dem som måtte ha en slik arbeidssituasjon foran seg! Og takk til dere som har vært med her for siste gang!